  Руслан Нуриахметов Майя Бывальцева 2021-тӥ арын Удмуртиын 841,4 сюрс квадрат метр улон инты пуктӥзы. Азьвыл арен ӵошатыса, со 39 сюрс квадрат метрлы яке 4,8 процентлы тросгес. Со сярысь Удмуртстат ивортӥз. Кылем ар ӵоже элькунын 12 сюрс 48 квартира пуктӥзы, со пӧлысь 8 сюрс 123-ез трос патеръем коркаосын. Ӝыныезлэсь троссэ улон интыосты нимаз адямиос пуктӥзы. Соос 3 сюрс 924 коркаос лэсьтӥзы, оглом 436,1 сюрс квадрат метр мында. Азьвыл арен ӵошатыса, со 4,3 процентлы тросгес. Гурт ёросъёсын 299,9 сюрс квадрат метр улон интыос ӝутӥзы. Муниципал кылдытэтъёс пӧлын лэсьтӥськон тужгес шӧдскымон будӥз Кияса (2,5 поллы), Глаз (1,5 поллы), Алнаш но Сюмси (1,3 поллы) ёросъёсын. 1 сюрс адямилы быдэ улон интыез кутэмъя Удмуртия Приволжск федерал округын 5-тӥ инты басьтэ (562 квадрат метр). Азьпалан Татарстан мынэ (774,1 сюрс квадрат метр), берпуметӥ интыын – Киров улосвыл (407,1 квадрат метр). Тодэ вайытом, туэ 1-тӥ куарусёнэ Ижкарысь Берш нимо ульчаысь выль школа усьтӥськоз. Тегъёс: лэсьтськон лыдпусъёс Удмуртстат Ижкар Удмуртия  